kardosdrur/scandi-wiki huggingface dataset:
Tamburkorps

Et tamburkorps eller tambourkorps (dog ikke godkendt stavemåde iflg. Retskrivningsordbogen) er et orkester, der har en grundbesætning bestående af marchtrommer, stortromme og fløjter, derudover spilles undertiden også tenortromme og lyre eller klokkespil. Foran korpset går en tambourmajor og dirigerer lydløst med tambourstaven dirigerer musikken og styrer tamburkorpset på samme tid. Tambourer blev benyttet meget under Trediveårskrigen i begyndelsen af 1600-tallet, men er kendt mindst 100 år tidligere i renæssancen. Det var tambourerne, der omsatte officerernes mundtlige ordrer til auditive musiksignaler, som soldaterne på lang afstand kunne parere ordre til. I kamptummelen kunne mundtlige ordrer næsten ikke høres, i alt fald ikke på lang afstand, så derfor benyttede man igennem mange århundreder tamburer til at spille ordrene. En tambur kunne i gamle dage tegne kontrakt i 10, 20 eller 30 år, som man i dag vil kalde for en konstabel. Kongen kunne udleje sine regimenter, hvis han ville, for at tjene penge. Tamburen måtte rejse med sit regiment rundt i Europa, hvis der var brug for det, og havde han familie, så rejste de faktisk med allerbagest i geledderne.
I dag er de fleste tamburkorps en del af DDS (Det danske spejderkorps) og nævnes i daglig tale som "musikspejdere"

Tamburkorps er for en stor del organiseret i uniformerede ungdomskorps (ofte spejderkorps), eller under landsgarderforeningen som er en forening for danske bygarder.
Det nok mest kendte tambourkorps i dk er tamburkorpset ved Tivoligarden.

Livgardens Tambourkorps består af konstabler og værnepligtige, henholdsvis fløjter og marchtrommer. For tiden under ledelse af SSG M. S. Thurø. – Tambour for life (Dyrsø)

Eksterne henvisninger 
 Hjemmeside for Landsgardeforeningen 

Musik
Numidien

Numidien var et kongerige i Nordafrika, der bestod fra 202 f.Kr. til 64 f.Kr. Det var beboet af berbere og omfattede områder af dagens Tunesien og Algeriet. I år 64 f.Kr. blev Numidien indlemmet i Romerriget (Slaget ved Thapsus).

Regionens historie 
Regionen som udgjorde Numidien blev, for romerne, mere specifik og indsnævret med tiden. Det begyndte som et territorium vest for Karthago i det tredje århundrede f.Kr., da Numidien blev betragtet af Polyb og andre historikere som hele Vestafrika (Algeriet , Tunesien, Libyen), og bestod af to stammer og var nabo til Mauritania nuværende (Algeriet, Marokko) mod vest, Massyli i Østnumidien og Massaesyli i vest. Under den anden punerkrig gik den østlige stamme over på siden til romerne, mens stammen i vest støttede Karthago. Mod slutningen af krigen gav romerne hele Numidien til kong Massinissa af Massyli. Karthago blev da omringet af Numantia.
Vaduz ærkebispedømme

Vaduz ærkebispedømme blev oprettet af Pave Johannes Paul 2. den 2. december 1997 og omfatter hele Liechtenstein. Ærkebiskop er Wolfgang Haas siden 1997. 

Liechtenstein havde frem til oprettelsen af ærkebispedømmet været en del af Chur bispedømme med sæde i Schweiz. Den offentlige indvielse fandt sted i sognekirken i Vaduz, som herefter har fået status af domkirke, den 21. december.

Ærkebispedømmet består af 12 sogne.

Kristendom
Liechtenstein
Screen Actors Guild

Screen Actors Guild (SAG) ("Screen Actors": filmskuespillere, "Guild": lav (forening)) er en amerikansk fagforening, som præsenterer over 200.000 film- og fjernsynsskuespillere og statister verdenen over.
Ifølge SAG ønsker fagforeningen at forhandle om håndhæve kollektive enigheder, som er blevet grundlagt for at sørge for at medlemmerne arbejder under rimelige forhold, herunder eventuelle erstatning, krav og lignende; sørge for erstatning til udnyttede medlemmer, og yde bekyttelse mod uautoriseret brug af disse optagelser; at opretholde og udvide arbejdsmuligheder for dets medlemmer.

SAG'en blev grundlagt i 1933 i et forsøg på at nedkæmpe udnyttelse af skuespillere i Hollywood, som var blevet tvunget til at underskrive årelang kontrakter med kæmpe store filmselskaber, som ikke inkluderede restrektioner angående arbejdstimer, eller mindste hvile periode. Disse kontrakter gjorde det lovligt for filmselskaberne, at bestemme over hvordan skuespilleren skulle gøre optræde overfor pressen og i privatlivet, og de måtte ikke, undtagen når de selv ville det, lade en skuespiller gå fri af kontrakten, hvis denne selv ville dette.

Pga dets mange hovedkontorer i Hollywood, har SAG også lokale afdelinger i mange af de større byer i USA, inklusiv: Phoenix, Boston, New York, Philadelphia, Washington D.C., Nashville, Atlanta, Miami, Dallas, Houston, Chicago, Detroit, Denver, Salt Lake, San Diego, Seattle, Portland, Las Vegas, Honolulu, og San Francisco.

Siden 1995, har foreningen årligt uddelt en Screen Actors Guild Award eller "Actor" i forskellige fjernsyn- og TV-kategorier.

Strejke i 2008 

Kun få måneder efter Writers Guild of America-strejken i 2007 og 2008 sluttede, lykkedes det ikke SAG og Alliance of Motion Picture and Television Producers at nå til enighed om en ny overenskomst efter 42 dages forhandlinger, hvorfor endnu en strejke i Hollywood kan være op opsejling.

Formænd for SAG 
 1933-1933 Ralph Morgan
 1933-1935 Eddie Cantor
 1935-1938 Robert Montgomery
 1938-1940 Ralph Morgan
 1940-1942 Edward Arnold
 1942-1944 James Cagney
 1944-1946 George Murphy
 1946-1947 Robert Montgomery
 1947-1952 Ronald Reagan
 1952-1957 Walter Pidgeon
 1957-1958 Leon Ames
 1958-1959 Howard Keel
 1959-1960 Ronald Reagan
 1960-1963 George Chandler
 1963-1965 Dana Andrews
 1965-1971 Charlton Heston
 1971-1973 John Gavin
 1973-1975 Dennis Weaver
 1975-1979 Kathleen Nolan
 1979-1981 William Schallert
 1981-1985 Edward Asner
 1985-1988 Patty Duke
 1988-1995 Barry Gordon
 1995-1999 Richard Masur
 1999-2001 William Daniels
 2001-2005 Melissa Gilbert
 2005-Nu Alan Rosenberg

Noter 

Fagforbund
Organisationer fra USA
Liechtensteinischer Landtag

Liechtensteinischer Landtag er navnet på Liechtensteins parlament, der består af 25 parlamentsmedlemmer, hvilket gør det til et lille parlament internationalt set. Præsidenten og vicepræsidenten for parlamentet vælges hvert år på åbningsdagen.

Landtag er folkets organ, der varetager dets rettigheder og interesser, idet Liechtensteins forfatning siger, at fyrstedømmet er et arveligt monarki.

I februar 2008 blev en ny parlamentsbygning taget i brug.

Parlamentet vælges i to valgkredse: Oberland og Unterland. Spærregrænsen er 8 % og en periode varer fire år.

Eksterne links 

Landtag
Parlamenter
Ernst & lyset

Ernst & lyset er en dansk kortfilm fra 1996, skrevet og instrueret af Anders Thomas Jensen. I hovedrollerne er Jens Jørn Spottag og Søren Østergaard som hhv. Ernst og Jesus.
I filmen vender Jesus tilbage til Jorden efter 2000 år, blot for at erfare at verden og potentielle disciple ikke er hvad de har været.

Filmen modtog i 1997 en Oscar-nominering for bedste kortfilm.

Handling 

Ernst & lyset handler om rengøringsartikelsælgeren Ernst, der har været i Tyskland for at sælge rengørings redskaber, da han vender hjem til Danmark. Ved sin ankomst går han direkte til en mønttelefon, hvor han ringer til sin kone Connie. Efter en kort samtale går han ned i parkeringskælderen, hvor han starter sin røde bil med en nummerplade, der står "Ernie" på. På vej gennem byen støder han på en blaffer som han passerer to gange (uden synderlig forbløffelse). Pludselig stopper bilens motor. Den fremmede blaffer kommer ud af mørket omkring bilen, åbner bildøren og spørger høfligt "Må jeg køre med?", hvilket han får lov til. Mens de kører, prøver blafferen at overbevise Ernst om, at han er Guds søn Jesus, men Ernst bliver ved med at afvise at tro på den fremmedes påstand med uhøflige jokes og skæve kendsgerninger (udseende, antal troende og racisme) Til sidst opgiver den fremmede og går sin vej, i dette øjeblik oplyses verden i 10 sekunder.

Filmen strækker sig over relativt kort tid, nemlig fra Ernst lander i lufthavnen, til han har samlet Lyset (Jesus) op, og til Jesus opgiver og tager hjem til "far" (Gud).

Filmens personer 
Der er tre personer med i filmen, men kun to spiller en rolle, nemlig Ernst/Ernie og Lyset/Blafferen/Jesus. Den tredje person er Ernsts kone, Conni, som kun er med til at indlede og afslutte filmen.

Eksterne henvisninger

Noter 

Kortfilm fra Danmark
Danske film fra 1996
Film instrueret af Anders Thomas Jensen
Freie Liste

Freie Liste (FL) er et politisk parti i fyrstedømmet Liechtenstein. Det blev grundlagt i 1985 og karakteriserer sig som "social, demokratisk og økologisk". Ifølge deres partiprogram er deres mærkesager ligestilling for mænd og kvinder, social retfærdighed og solidaritet, økologisme, transport og integration. De arbejder ligeledes for at indføre et repræsentativt monarki i fyrstedømmet.

I 1993 overvandt de første gang spærregrænsen på 8 % til Liechtensteins parlament. Ved valget i 2005 opnåede de 13 procent af stemmerne og fik dermed 3 ud af 25 mandater. De er repræsenteret i 6 ud af elleve kommuneråd.

Eksterne henvisninger
Officiel hjemmeside 

Politiske partier i Liechtenstein
Alexandra Maria Lara

Alexandra Maria Lara (født Alexandra Plătăreanu den 12. november 1978 i Bukarest) er en rumænsk-født tysk skuespiller.

Hun er nok mest kendt for sin rolle som Hitlers sekretær Traudl Junge i filmen Der Untergang fra 2004.

Udvalgt filmografi 
 Der Untergang (2004)
 Control (2007)
 Youth Without Youth (2007)
 Miraklet ved Skt. Anna (2008)
 Baader-Meinhof komplekset (2008)
 The Reader (2008)
 Hinter Kaifeck (2009)
 Rush (2013)
 Geostorm (2017)
 The King's Man (2020)

Eksterne henvisninger 

 

Skuespillere fra Tyskland
Personer fra Bukarest
Milutin Dragićević

Milutin Dragicevic  (født 21. april 1983 i Sabac, Serbien) er en serbisk håndboldspiller, som spiller til daglig i danske Bjerringbro-Silkeborg (BSV). Han er en af verdens bedste stregspillere. 

Han kom til BSV i 2007 fra den rumænske topklub HCM Constanta. 

Milutin Dragicevic scorede i sæsonen 2007-2008 177 mål i 26 kampe. Det er et snit på 6,8 mål pr. kamp. Da BSV skulle møde FCK scorede Milutin Dragicevic 19 mål i 2 kampe. Så Milutin landede på 196 mål. Det er et gennemsnit på 7 mål pr. kamp. Det er bare 4 mål fra at komme i "Klub 200". En klub hvor kun de største målmaskiner er medlem. Milutin er et af de største talenter der findes i hele Europa. Han har skrevet kontrakt med BSV på 3 år. THW Kiel har skrevet kontrakt med Milutin Dragicevic fra 2010.

Privat 
Milutin Dragicevic er gift med Dragana. De har ingen børn.

Kilde 
 [ Spillerprofil på BSVs hjemmeside]

Håndboldspillere fra Serbien
Beitar Jerusalem F.C.

Beitar Jerusalem F.C. (Hebræisk: מועדון כדורגל בית"ר ירושלים; Mōadōn Kadūregel Beitár Yerushaláyim) er en israelsk fodboldklub, som ligger i Jerusalem. Det er den mest populære fodboldklub i Israel med den største tilhængerskare i landet, og angiveligt den rigeste klub i Israel takket være deres russisk-israelske ejer Arkadi Gaydamak, som er en velhavende forretningsmand. Deres hjemmebane hedder Teddy Stadion (engelsk: Teddy Stadium) og ligger i Jerusalems Malha kvarter. Klubbens fans har navngivet stadionet "Gehinom" (dansk: Helvede/Gehenna), på grund af den fjendtlige atmosfære, som de eksponerer besøgende hold og tilskuere for.

Historie 
To Jerusalemiter, David Horn og Shmuel Kirschstein, besluttede sig for i 1936 at danne et lokal fodboldhold.

Titler 
 Israelske mesterskaber (6): 1987, 1993, 1997, 1998, 2007 og 2008
 Israelske pokalturnering (8): 1976, 1979, 1985, 1986, 1989, 2008, 2009 og 2023

Nuværende førsteholdstrup

Eksterne henvisninger 

 Official website
 Beitar.org 
 Beitar.net fansite

Fodboldklubber i Israel
Etableret i 1936
Noel Fielding

Noel Fielding (født 21. maj 1973) er en engelsk komiker, kunstner og skuespiller. Han er nok bedst kendt som Vince Noir fra serien The Mighty Boosh, en serie han skriver sammen med sin ven Julian Barratt, der har rollen som Howard Moon. Han har desuden i adskillige sæsoner været den ene holdkaptajn i den satiriske musikquiz "Never Mind The Buzzcocks". I 2011 deltog han i danseprogrammet "Let´s dance for comic relief" med en udgave af Kate Bushs (musikvideo) "Wuthering heights", han nåede til finalen.

The Mighty Boosh 

Fielding er nok bedst kendt som den modeglade Vince Noir i serien The Mighty Boosh. 
Han spiller overfor Julian Barratt (Howard Moon) som, sammen med Noel, skriver serien og Michael Fielding (Naboo).

Vince Noir bliver ofte forvekslet med Howard Moons kone, da hans stil er rimelig feminin. Den involverer ofte drain-pipe jeans med tryk, jakker med pels, støvler med høje hæle, en "mirror ball suit", farverige smykker og tøjstykker fra kæden Top Shop.
Udover at ligne en piget dreng, så kan Vince snakke med dyr, som har givet ham kælenavne som f.eks "Mowgli In Flares" ("Mowgli i trompetbukser").
Vince er rasende populær hos stort set alle de andre karakterer i serien, hvilket irriterer Howard, da han selv er meget upopulær.

Fielding er en stor del af den kreative proces, der finder sted omkring The Mighty Boosh. Han har selv lavet nogle af kostumerne og tegnet seriens logo, som forestiller en mand med en maske. Hans lillebror, Michael Fielding,  spiller Naboo i "Mighty Boosh".

The Goth Detectives 
I 2006 deltog Noel i den årlige quiz The Big Fat Quiz Of The Year, hvor Jimmy Carr er vært. Noel blev sat på hold sammen med komikeren Russell Brand, og det endte med at, de til trods for at de jokede sig igennem hele showet og bevidst kom med sjove forkerte svar vandt hele quizzen, fordi Carr i spøg havde sagt, at de kunne få 22 point, hvis de svarede korrekt på et spørgsmål om fjernsyn. Noel og Russel deltog i quizzen igen i 2007, her vandt de dog ikke. Noel Fielding deltog i quizzen igen i 2010, denne gang med Richard Ayoade.
På grund af en joke om en bobslæde (bob skeleton) endte det med, at Noel blev døbt Bob Skeleton, og sammen med Russell dannede han et fiktivt detektiv-firma, The Goth Detectives. 
Det ledte til, at de optrådte som henholdsvis Bob Skeleton (Fielding) og Macabre de Coiffure (Brand) ved Teenage Cancer Trust, et arrangement der støtter op omkring unge med kræft.

Kunst 
Før Noel blev komiker gik han på en kunstskole. Noel fik, i 2008, udstillet nogle billeder han havde malet under titlen: Psychedelic Dreams of the Jelly Fox. 
Fieldings inspirationer skulle eftersigende være Henri Rousseau, René Magritte, Willem de Kooning, Roy Lichtenstein og Dexter Dalwood.

Eksterne henvisninger 

 

Skuespillere fra England
Malere fra England
Komikere fra England
Surrealisme
Jákup Pauli Gregoriussen

Jákup Pauli Gregoriussen (født 24. april 1932 i Tórshavn) er en færøsk arkitekt, forfatter og grafiker

Jákup Pauli er søn af Liffa Gregoriussen og Magnus Gregoriussen. Han er uddannet på Det Kongelige Danske Kunstakademi, København.

Han har bl.a. tegnet Færøernes Kunstmuseum i 1970 og dets udvidelse som det nationale kunstmuseum 1993. Som Grafiker har han tegnet en lang række af de færøske frimærker for Postverk Føroya, og illustreret bøger med by og landsbymotiver fra Færøerne, Rusland, Polen, Rom og Egypten.

For sit firebindsværk om Færøernes kirker (1995-1999) fik han i 1998 Færøernes litteraturpris. Værket er illustreret og beskriver Færøernes kirkehistorie. Gregoriussen er også rådgiver i forbindelse med restaureringen af de færøske kirker.

I januar 2016 modtog han Færøernes Hæderspris fra Færøernes Kulturministerium.

Bygninger 
 1979: Føroya Landsbókasavn, Tórshavn
 Radiohuset i Tórshavn
 Apoteket i Klaksvík
 Sparkassen i Tórshavn

Færøske frimærker 

 Gamle bondegårde, 9. februar 1987, graveret af Czesław Słania (serie á 4 mærker)
 Gamle huse i Norðragøta, 5. oktober 1992 (serie á 4 mærker)
 Suðuroy, 26. januar 2004 (10er blok)
 Julemærker, 20. september 2004, med kirkerne i Vágur og Tvøroyri

Bøger 

 Ferðatekningar. Tórshavn: Egið forlag, 1986 (50 s., rejsetegninger, eget forlag)
 Tórshavn, vár miðstøð og borg. Gøta: Aldan, 1989 (110 s., tegninger fra Tórshavn)
 Kirkjurnar í Føroyum på færøsk i fire bind
 Gomlu trækirkjurnar. Velbastað: Forlagið í Støplum, 1995  (227 s. om de gamle trækirker) info 
 Yngru hválvkirkjurnar. Velbastað: Forlagið í Støplum, 1998.  (316 sider.
 Nýggjaru kirkjurnar. Velbastað: Forlagið í Støplum, 1999  (326 sider. *Tórshavn vár miðstøð og borg II: tekningar úr Havn. Velbastað: Forlagið í Støplum, 2000.  (104 sider, tegninger fra Tórshavn, derunder 85 farvetegninger
 Um heimsins borgir. Velbastað: Forlagið í Støplum, 2002.  (112 sider, "Verdens pragtbygninger")

Litteratur 
 Gunnar Hoydal, Palle Dyreborg, Curt von Jessen, Karen Zahle, Kim Dirckinck-Holmfeld: Færøsk arkitektur = Architecture on the Faroe Islands. København: Arkitektens Forlag, 1996.  (166 sider, dansk og engelsk)

Noter 

Grafikere fra Færøerne
Arkitekter fra Færøerne
Faglitterære forfattere fra Færøerne
Frimærkedesignere
Personer fra Thorshavn
Monte Carlo

Monte Carlo er et velstående distrikt i bystaten Monaco, kendt for sit kasino, Casino de Monte Carlo, strandene og glamouren. Store dele af Formel 1s Monaco Grand Prix er henlagt til Monte Carlo. Her har man også shoppingmuligheder for den, som gerne vil have den absolutte luksus.

Totalt har Monte Carlo ca. 30.000 indbyggere.

Eksterne henvisninger 

 Monte Carlo
 Monte-Carlo.dk  Dansk rejseguide til Monte Carlo

Monaco
Bydele
Bad Arolsen

Bad Arolsen (til 1997 Arolsen) er en lille by i den tyske delstat Hessen, beliggende i landkreisen Waldeck-Frankenberg. I 2004 havde byen 18.297 indbyggere.

Fra 1655 til 1918 var Arolsen residensby for fyrsterne i fyrstedømmet Waldeck-Pyrmont og derefter frem til 1929 hovedstad i Fristaten Waldeck, før den blev indlemmet i Fristaten Preussen. Den ligger i ferieområdet kendt som Oranier-Route, som består af byer og områder tilknyttet huset Oranien.

Byen har sit navn fra augustinerstiftet Aroldessen, grundlagt i 1131.

Arolsen har en lang historie som garnisonsby, men forsvarets base i Arolsen blev nedlagt i 2004. Arolsen fik navnetillægget Bad Arolsen i 1997 for at markere byens status som badeby.

Eksterne henvisninger 

Byer i Hessen
Dieburg

Dieburg er en by i den tyske delstat Hessen. Den var tidligere sæde for distriktet Dieburg, men er i dag en del af landkreis Darmstadt-Dieburg.

Historie 

Byen Dieburg blev første gang dokumenteret navngivet i 1492 i skattebøgerne til Hessen-Nassau ærkebispedømme. Byens navn er afledet fra det middelhøjtyske ord diot i betydningen "folk" og "burg" i betydningen "byborg". Dieburg referer derfor til folkets borg eller fæstning som er lokaliseret i byens centrum. Dieburg Museum, som ligger staselig i Fechenbach, har udstillinger af arkæologiske fund. Af speciel interesse er et relief fra Mithras-kulten, og en udstilling af farvehåndværkers værksted.

Byens våbenskjold viser Martin af Tours.

Venskabsbyer 
 Aubergenville, Frankrig (siden 1975)
 Vielau, Tyskland (siden 1990)
 Mlada Boleslav, Tjekkiet (siden 1997)

Byer i Hessen
Eschwege

Eschwege er en by i Hessen i Tyskland. Byen har mange gamle bygninger, men nogle af dem blev beskadiget af brandbomber under 2. verdenskrig. Erhvervslivet består for det meste af produktion af diverse tekstiler.

Eksterne henvisninger 

Byer i Hessen
Markgreve

Markgreve (, , ) er en gammel tysk titel. En markgreve var herre over en tysk grænsestat, en mark.

Markgreven var ikke underlagt nogen anden fyrstes magt, ud over de tysk-romerske kejsere, og var derfor at regne som rigsfyrste.

Markgreve eller markis 
Titlen bruges også uden for Tyskland. Her har en markgreve eller en markis en højere rang end en almindelig greve og en lavere rang end en fyrste (hertug eller prins). Uden for Tyskland behøver titlen ikke at være knyttet til et grænseområde.

Titlen markgreve eller markis findes på de fleste sprog i Vest- og Nordeuropa. Begrebet fandtes også uden for Europa, fx i det gamle Kina.

Eksempler: Markis/Markgreve (dansk), Marki (norsk), Markgraf (tysk), Markis (svensk), Marchese (italiensk), Marquis (fransk), Marquess (engelsk), Markgraaf (hollandsk), Markiisi (finsk), rajakreivi (finsk).

Se også 
 Greve

Eksterne henvisninger 

 

Tysklands historie
Adelige titler
Burggraf

Burggraf er en gammel tysk titel. Der findes ingen tilsvarende dansk benævnelse, men den kan oversættes til borggreve.
En Burggraf var indsat som lensmand på et kejserligt slot.

Adelige titler
Titler
Tysklands historie
Kirchhoffs træsætning

Kirchhoffs træsætning - (Kirchhoff's theorem) - der er opkaldt efter Gustav Kirchhoff, er en meget anvendt sætning indenfor det matematiske område grafteori. 

Sætningen omhandler antallet af udspændende træer i en graf. 

Nogle sætninger som følger af Kirchhoffs træsætning er Cayleys formel, som omhandler antallet af udspændende træer i komplette grafer, samt Scoins formel som omhandler antallet af udspændende træer i de komplette todelte grafer.

Kirchoffs træsætning
Lad  være konduktansmatricen for en sammenhængende graf  og lad  være den matrix, der fås af  ved at man sletter række  og søjle . Da er

,

hvor  er antallet af udspændende træer i .

Grafteori
Charlotte Amalie af Danmark

Prinsesse Charlotte Amalie af Danmark-Norge (6. oktober 1706 – 28. oktober 1782) var en dansk prinsesse, der var datter af Frederik 4. og hans dronning Louise.

Hun lod Charlottenlund Slot ombygge, som også er opkaldt efter hende.

Biografi 

Prinsesse Charlotte Amalie blev født den 6. oktober 1706 på Københavns Slot som datter af kong Frederik 4. i hans ægteskab med Louise af Mecklenburg-Güstrow. Prinsesse Charlotte Amalie forblev ugift og forblev hele sit liv i Danmark, hvor hun deltog aktivt i hoflivet.

I modsætning til sin bror, kong Christian 6. havde hun et godt forhold til sin stedmoder Anna Sophie Reventlow, og hun modsatte sig, at Anne Sophie blev behandlet for hårdt.I Christian 6.'s tid havde hun en apanage på 12.000 rigsdaler om året. Hun boede om sommeren sædvanligvis på Charlottenlund Slot, der tidligere hed Gyldenlund (opkaldt efter Ulrik Frederik Gyldenløve), men som i 1733 blev ombygget af Charlotte Amalie og opkaldt efter hende. Vinteren tilbragte hun som regel på Christiansborg Slot i København.

Hun var elsket af folket for sin godgørenhed. I sit testamente af 1. juli 1773 indsatte hun Christian 7. som sin universalarving, men bestemte dog at der forinden skulle afgives 100.000 rigsdaler til en af hende oprettet stiftelse, som udreder opdragelseshjælp til fattige pigebørn af alle stænder. Hendes ejendom Bådesgård på Lolland skulle, med en prioritetsgæld på 50.000 rigsdaler til fornævnte stiftelse, tilfalde hendes hofmester Eggert Christopher Linstow og efter hans død hans søn kammerherre Carl Adolph Linstow. Ligesom hendes svigerinde Dronning Sophie Magdalene i sin tid havde skænket sine juveler til Rosenborg, således ønskede Charlotte Amalie også, at hendes brillanter og rosensten altid skulle forblive ved kronen.
 
Hun døde ugift som 76-årig den 28. oktober 1782 i København og blev begravet i Roskilde Domkirke. De juveler hun havde testamenteret til kronen blev afgivet til Rosenborg i 1783.

Hædersbevisninger 
Hun var dekoreret med ordenen l'union parfaite.

Noter

Litteratur 

 

Modtagere af l'union parfaite
Prinsesser fra Danmark
Danskere i 1700-tallet
Huset Oldenburg
Filantroper fra Danmark
Personer fra København